Austin Amissah

Austin Neeabeohe Evans Amissah (født 3. oktober 1930, død 20. januar 2001) var en ghanesisk advokat, dommer og akademiker. I 1983 vant han Noma-prisen for litteratur publisert i Afrika for Criminal Procedure in Ghana.

Amissah ble født Accra i Ghana. Han studerte ved Jesus College i Oxford og ble advokat ved Lincoln’s Inn i 1955. Han var riksadvokat i Ghana fra 1962 til -66, før han ble dommer i appellretten fra 1966 tiil -76. Mellom 1969 og 1974 var han professor, og rektor, ved juridisk fakultet ved University of Ghana og formann for den ghanesiske lovreformkommisjonen fra 1969 til 1975. Han ble utnevnt til regjeringsadvokat og justisminister i 1979 og var dommer for appelldomstolen i Botswana fra 1981 til 2001, inkludert en periode som preident for instansen.  

Han gav ut publikasjoner som Criminal Procedure in Ghana (1982, vinner av Noma-prisen), The Contribution of Courts to Government: a West African view (1981) og Arbitration in Africa (1996).  

Amissah døde i London i 2001, hvor han hadde bodd siden 1982. 

 Referanser 

Kategori:Vinnere av Noma-prisen
Kategori:Ghanesiske politikere
Kategori:Afrikanske forfattere
Kategori:Personer fra Accra
Kategori:Fødsler i 1930
Kategori:Dødsfall i 2001